open-index/open-wikipedia-markdown huggingface dataset:
Transposoni

**Transposoni** eli **transposoituva elementti** eli **hyppivä geeni** on DNA-jakso, joka kykenee transpositioon ja pystyy siten liikkumaan paikasta toiseen kromosomistossa. Transposonien siirtyminen voi aiheuttaa niiden kahdentumista, minkä vuoksi transposoneita pidetään hajautetusti toistuvina jaksoina.

Transposonit voidaan jakaa RNA- ja DNA-transposoneihin, jotka eroavat transpositiomekanismeiltaan ja kehitykseltään. RNA-transposonit eli retrotransposonit käyttävät siirtymisessä RNA-välivaihetta.

Transposoneita pidetään merkittävinä geenien ja perimän kehityksen kannalta. Niiden tiedetään aiheuttavan geeni- ja kromosomimutaatioita, vaikuttavan geenien ilmentymiseen sekä kasvattavan perimän kokoa. Transposonit voivat myös siirtää niiden lähellä sijaitsevia geenejä muualle.

## Historia

DNA:n liikkuvat elementit kuvasi ensimmäisenä Barbara McClintock, joka havaitsi niin kutsutut hyppivät geenit 1940-luvulla tutkiessaan intiaanimaissin jyvän väriä aiheuttavia geenejä. McClintock palkittiin tutkimuksistaan Nobel-palkinnolla vuonna 1983.

## Lähteet
Lauri Lemettinen

**Lauri Henrik Lemettinen** (2. kesäkuuta 1926 Viipuri – 28. elokuuta 2014 Nastola) oli suomalainen metallialan asiantuntija, yrittäjä ja yritysjohtaja, joka sai teollisuusneuvoksen arvonimen.

Lemettisen vanhemmat olivat konemestari Pekka Lemettinen ja Hilma Lemettinen ja puoliso vuodesta 1950 Terttu Virtanen. Lemettinen valmistui teknikoksi Tampereen teknillisestä koulusta 1952. Hän oli K. Widingin Moottoripajan asentaja- ja koneistajaoppilas Helsingissä 1940–1941, metallisorvaaja Viipurissa 1941–1944, työkalusorvaaja Koskella 1944–1945, teräsasentaja ja tarkastaja Hämeenlinnassa 1945, Jämsän Konepaja ja Valimon työkalusorvaaja Lahdessa 1945–1946, I. Siljanderin Autokorjaamo ja Konepaja Oy:n sorvaaja ja asentaja 1947–1949, Autokorjaamo ja Konepaja Tahti Oy:n suunnittelu- ja tuotantotehtävissä 1945–1952 ja työnjohtaja 1951, Lahden Erikoisvalu Oy:n tekninen eli konepajan johtaja 1952, Teräs-Pyörä Oy:n toimitusjohtaja 1953–1955 sekä Maa- ja Meijerikone Oy:n tekninen johtaja Kärkölässä 1955. 

Veljensä Reinon kanssa perustamansa Levy-Pyörä Oy:n, vuodesta 1973 Levypyörä Oy, toimitusjohtaja ja hallituksen puheenjohtaja Kärkölässä ja vuodesta 1956 Nastolassa Lemettinen oli 1955–1978 ja sitten yrityksen päätoiminen hallituksen puheenjohtaja ja jäsen. Lemettisellä oli myös useita asiantuntija- ja luottamustehtäviä. Teollisuusneuvoksen arvonimen hän sai 1982 ja Vuosikymmenen yrittäjä -palkinnon Nastolassa 1976. 

## Lähteet
Lemettinen

**Lemettinen** on muun muassa seuraavien suomalaisten henkilöiden sukunimi:

* Elisa Lemettinen (s. 1999), jalkapalloilija
* Lauri Lemettinen (1926–2014), yrittäjä ja yritysjohtaja, teollisuusneuvos
* Ritva Melender (o.s. *Lemettinen*, s. 1960), kestävyysjuoksija

## Katso myös
* Klemettinen
John Hagee

**John Charles Hagee** (12. huhtikuuta 1940 Baytown, Texas) on yhdysvaltalainen pastori ja televisioevankelista. Hagee on tunnustuskuntiin sitoutumattoman Cornerstone Churchin perustaja ja johtava pastori San Antoniossa, Texasissa. Hagee on tullut tunnetuksi vahvan Israelin tukijana ja lopun aikaa julistavasta saarnasta. Hagee on esiintynyt monilla televisiokanavilla ympäri maailman. 

## Koulutus
John Hagee on suorittanut kandidaatin tutkinnon Southwestern Assemblies of God Universityssa ja Trinity Universityssä. Hagee on koulutushallinnon maisteri Pohjois-Texasin yliopistosta. Hagee on nimitetty Oral Roberts Universityn, Canada Christian Collegen ja Netanya Academic College of Israelin kunniatohtoriksi.

## Ura pastorina
Hagee on perustanut Cornerstone Christian Schoolsin, jolla on 2 400 opiskelijaa. Hagee on myös Christians United for Israel-järjestön perustaja, joka on yksi Yhdysvaltain suurimmista Israelia tukevista järjestöistä. Järjestöön kuuluu yli 10 miljoonaa jäsentä. Israelin valtio on tunnustanut Hageen yhdeksi 70 suurimmasta Israelin tukijasta valtion perustamisen jälkeen.

## Hyväntekeväisyys
Hagee Ministries on lahjoittanut vuosien varrella yli 100 miljoonaa dollaria humanitaarisiin tarkoituksiin Israelissa. Hagee on myös Sanctuary of Hope-järjestön perustaja, joka tukee odottavia äitejä raskauden aikana.

## Teokset
John Hagee on kirjoittanut 45 kirjaa, joista seitsemän on ollut New York Timesin bestseller-listalla. Hagee Ministriesin kautta hän opetuksiaan on levitetty maailmanlaajuisesti.

## Lähteet
Annankankaan tuulipuisto

**Annankankaan tuulipuisto** on Pohjois-Pohjanmaalla Raahen Annankankaalla sijaitseva tuulivoimapuisto, jossa toimii 10 tuulivoimalaitosta. Niiden kokonaiskapasiteetti on 3,45 megawattia ja vuosituotanto noin 115 gigawattituntia. Tuulivoimapuiston on rakennuttanut Suomen Hyötytuuli Oy, joka myös omistaa ne.

## Yleistä
Annankankaan tuulivoimapuisto sijaitsee noin 25 kilometriä Raahen kaupungista kaakkoon päin. Voimalaitosalue on 2,4 kilometriä pitkä, 2,3 kilometriä leveä, ja sen kaikki voimalat sisältävän alueen pinta-ala on noin 2,5 neliökilometriä. Voimala-alue sijaitsee kartan paikannimistön mukaan Viitanevan, Pölkkykorven, Annankankaan, Pytinkikankaan ja Tynnyrinnevan ympäristössä, joka kohoaa yli 100 metrin korkeuteen mpy.. Puiston luoteispuolella kulkee paikallinen yhdystie 18558, josta voimala-alueelle on rakennettu huoltotiet hyödyntäen alueella jo aikaisemmin olevia tiepohjia.

Tuulivoimalaitokset ovat kaikki tanskalaisen Vestaksen valmistamia Vestas V126/3450-mallia, jonka napakorkeus on 147 metriä, tuuliturbiinin halkaisija 126 metriä ja kapasiteetti 3,45 megawattia.

Tuulipuiston oma sähköasema sijaitsee Pölkkykorvessa, josta on kolmen kilometrin yhdyslinja kantaverkon Kokkola–Muhos-päälinjaan. Kukin tuulivoimala on liitetty sähköasemaan maakaapelilla, jossa sähköä siirretään 20 kilovoltin jännitteellä. Sähköaseman muuntamo nostaa jännitteen 110 kilovoltin jännitteeseen, josta alkaa Kokkola–Muhos-päälinjaa seuraava siirtolinja Siikajoen Ruukin sähköasemalle. Sielä tuulipuiston tuottama sähkö syötetään valtakunnan verkkoon.

## Rakentaminen ja laajentaminen
Tuulipuiston suunnittelu on aloitettu 2010-luvun alussa. Osakaavan muutoksesta ilmoitettiin toukokuussa 2011. Ympäristövaikutuksien selostus (YVA) valmistui huhtikuussa 2013  ja kaavaehdotus esiteltiin syyskuussa 2014 , joka sitten hyväksyttiin Raahen kaupunginvaltuustossa lokakuussa 2014 .

Puiston pääurakoitsijana toimi Eltel Networks ja sähkölaitteet toimitti ABB. Hankkeen kustannus oli 50 miljoonaa euroa. Tuulipuisto vihittiin käyttöön 17.10.2017.

## Katso myös
* Luettelo Suomen tuulivoimaloista

## Lähteet

## Aiheesta muualla
* Hyötytuuli Oy:n kotisivut
* Hyötytuuli Oy: valokuvia (valitse valikosta, valokuvia)
* 
*
Tony Perkins

**Anthony Richard "Tony" Perkins** (20. maaliskuuta 1963 Cleveland, Oklahoma) on yhdysvaltalainen poliitikko ja evankelinen edunvalvoja. Perkins on Family Research Councilin puheenjohtaja, joka tekee vaikuttamistyötä konservatiivisen politiikan, perinteisen avioliittokäsityksen ja pro life-politiikan eteen. 

## Koulutus
Perkins on koulutukseltaan kandidaatti Liberty Universitysta ja julkishallinnon maisteri Louisiana State Universitystä. Perkins on Liberty Universityn kunniatohtori.

## Ura vaikuttajana
Perkins on Family Research Council neljäs ja pitkäaikaisin puheenjohtaja. Perkins on toiminut tehtävässä vuodesta 2003 lähtien. Perkinsiä on kuvattu lainsäädännölliseksi edelläkävijäksi. Ensimmäisessä poliittisessa virassaan Perkins aloitti vuonna 1996. Perkinsiä on pidetty Louisianan johtavana konservatiivisena ja pro life-poliitikkona. Perkins oli ehdolla Yhdysvaltain senaattiin vuonna 2002.

Toukokuussa 2018 senaatti nimitti Perkinsin Yhdysvaltan kansainvälisen uskonnonvapauden toimikuntaan. Perkins on toiminut komiteassa sekä puheenjohtajana että varapuheenjohtajana.

Perkins on vihitty papiksi ja hän puhuu jumalanpalveluksissa ympäri Yhdysvaltoja. Perkins on Caring to Love Ministriesin hallituksen jäsen.

## Teokset
Perkins on kirjoittanut kirjan *No Fear: Real Stories of a Courageous New Generation Standing for Truth.*

## Muuta
Perkins on esiintynyt julkisuudessa muun muassa kansallisen Washington Watch with Tony Perkins-ohjelman juontajana. Perkins on esiintynyt useissa kansallisissa uutis- ja keskusteluohjelmissa. Perkins on ollut naimisissa vuodesta 1986 lähtien Lawana Perkinsin kanssa. Heillä on viisi lasta.

## Lähteet
Kelan suorakorvaus

**Kelan suorakorvaus** on Suomessa käytössä oleva korvausjärjestelmä, jonka avulla yksityisellä lääkärillä käynnin maksusta on mahdollista saada Kansaneläkelaitokselta (Kela) korvausta osaan summasta. Maksettavat korvaukset perustuvat Kelan julkaisemaan taksaluetteloon ja potilas voi hakea korvausta käynnistään jälkikäteen. Korvausta voi saada vain tarpeellisen sairauden hoitoon. 

## Toiminta

### Suorakorvausmenettely
Suorakorvausmenettely helpottaa korvauksen hakemista siten, että potilaan ei tarvitse itse lähetellä Kelaan korvaushakemuksia vaan palveluntuottaja tekee sopimuksen Kelan kanssa ja korvaus voidaan vähentää jo maksua veloitettaessa. Tällöin asiakas maksaa taksan verran vähemmän hakee Kelalta korvaukset erikseen suoraan itselleen täyttämällä paperisen lomakkeen, jolla korvaukset haetaan. Palveluntuottajan velvollisuudeksi tulee suorakorvausmenettelyssä tarkistaa, että asiakkaalla on oikeus korvaukseen kyseisestä toimenpiteestä tai tutkimuksesta. 

Suorakorvausten ajantasainen taksaluettelo löytyy Kelan sivuilta.  Suorakorvauksia sai ennen myös mm. fysioterapiasta, mutta nykyään niitä maksetaan vain lähinnä lääkäri- ja hammaslääkärikäynneistä ja niissäkin melko rajallisesti.

### Sähköinen suorakorvausmenettely
Korvaukset on mahdollista hakea myös sähköisesti. Sähköinen menettely helpottaa korvausten hakemista siten, että paperisia lomakkeita ei tarvitse täyttää manuaalisesti. Näin virheiden mahdollisuus vähenee kun ohjelman vastuulla on hoitaa suurin osa tarkistuksista ja tilitystiedosto voidaan lähettää sähköisesti Kelaan ilman postissa lähetettäviä lappuja. LIsäksi Kelan päässä tehtävä työkuorma vähenee, mikä säästää osaltaan kustannuksia. Sähköinen menettely on mahdollista tehdä vain Kelan hyväksymien tietojärjestelmien avulla. Kelan sähköiseen suorakorvausmenettelyyn hyväksymiä tietojärjestelmiä ovat Acute, Ajas, DynamicHealth, Mediatri ja SoftMedic.

### Sairaanhoitokorvausten muutokset
Yksityisen sairaanhoidon korvaukset suurenevat vuoden 2024 alusta. Tarkoitus on hoitojonojen purkamisen helpottaminen. Kun ennen yksityisen lääkärikäynnin hinnasta sai 8 euron korvauksen, muutoksen jälkeen korvaus on 30 euroa.

### Keskusteluja korvausten eduista sekä haitoista
Kela-korvaukset on mahdollista nähdä niin negatiivisesti kuin positiivisestikin, perustuen lähteisiin ,  ja .  Toisaalta yksityisillä palveluntarjoajilla käyville terveydenhuollon asiakkaille alennuksina annettava rahamäärä olisi mahdollista käyttää julkisen terveydenhuollon kehittämiseen ja näin parantaa terveydenhuoltoa. Toisaalta voidaan ajatella niin päin, että maksettava korvaus tukee niiden asiakkaiden siirtymistä yksityisille, joilla on varaa maksaa itse hoitonsa. Tällöin julkisen terveydenhuollon kuormitus vähenee ja kustannukset pienenevät.   Esimerkiksi fysioterapian Kela-korvausten poistumisen osalta arvioitiin, että kokonaiskustannukset tulevat kasvamaan korvausten poistuessa. 

## Lähteet
Anni Iikkanen

**Anni Iikkanen** (s. 2003) on suomalainen näyttelijä. Hän on esiintynyt pääosissa elokuvissa *[[Valoa valoa valoa]]* (2023) ja *[[Comeback (elokuva)|Comeback]]* (2023).

Iikkanen opiskeli Kallion ilmaisutaidon lukiossa.  

## Filmografia
### Televisiosarjat

### Elokuvat

## Lähteet

## Aiheesta muualla
*
Gordon Robertson

**Gordon Perry Robertson**  (4. kesäkuuta 1958 New York City) on yhdysvaltalainen toimitusjohtaja, televisiojuontaja ja kansleri. Robertson on Christian Broadcasting Networkin toimitusjohtaja ja *[[The 700 Club]]*-ohjelman isäntä. Robertson on kanavan perustaja Pat Robertsonin poika. 

## Nuoruus ja koulutus
Robertson on Pat ja Dede Robertsonin poika. Gordon valmistui Yalen yliopistosta vuonna 1980 ja suoritti oikeustieteen tohtorin tutkinnon Washington and Lee Unviersityssa vuonna 1984. Tämän jälkeen hän toimi kymmenen vuotta lakimiehenä Norfolkissa.

## Ura televisiossa
Robertson perusti vuonna 1994 CBN Asian ja seuraavana vuonna Asian Center for Missions-järjestön, joka kouluttaa lähetysaarnaajia. Nykyisin ACM on yksi Filippiinien suurimmista lähetysjärjestöistä. Vuonna 1996 Gordon perusti *[[The 700 Club Asia]]*-ohjelman ja Operation Blessing Philippines-järjestön. Vuosina 1996–1999 aloittivat CBN-keskukset Indonesiassa, Intiassa, Hongkongissa, Pekingissä ja Thaimaassa. Vuonna 1999 Gordon Robertson muutti Yhdysvaltoihin ja aloitti työskentelyn CBN:n pääkonttorilla. Robertson on toiminut *[[The 700 Club]]in* tuottajana sekä useiden dokumenttien ja elokuvien vastaavana tuottajana.

## Muuta
Robertson on CBN:n humanitaarisen järjestön Operation Blessingin presidentti ja Regent Universityn kansleri. Gordon Robertson on naimississa Katharyn Robertsonin kanssa, ja heillä on kolme lasta. Robertsonit asuvat Virginiassa.

## Lähteet
Suzanne Innes-Stubb

**Suzanne Elizabeth Innes-Stubb** (o.s. *Innes*; s. 25. tammikuuta 1970) on brittiläis-suomalainen juristi. Hänen puolisonsa on Suomen tasavallan presidentti Alexander Stubb.

Innes-Stubb on Yhdistyneen kuningaskunnan ja Suomen kaksoiskansalainen. Hän puhuu englantia, ranskaa, saksaa, suomea ja ruotsia.

## Elämä ja ura
Suzanne Innes on kotoisin Solihullin kaupungista Keski-Englannista. Innes-Stubbin isä on skotlantilaista sukujuurta. Hänen äitinsä on Essexistä, jossa Innes-Stubbin veljet hoitavat suvun maatilaa lähellä Stanstedin lentoasemaa. Hänen vanhempansa työskentelivät opettajina.

Innes opiskeli vuosina 1988–1992 Surreyn yliopistossa ranskaa, saksaa ja oikeustieteitä. Belgian Bruggen College of Europesta hän valmistui vuonna 1995 opiskeltuaan eurooppaoikeutta ja suoritettuaan Master of Laws -tutkinnon (LL.M.).

Asuessaan Brysselissä Innes-Stubb työskenteli kansainvälisessä White & Case -asianajotoimistossa juristina vuodesta 1999 alkaen. Muutettuaan Helsinkiin vuonna 2009 hän jatkoi saman asianajotoimiston Helsingin-toimistossa vuoteen 2014 saakka.

Vuonna 2014 Innes-Stubb aloitti viestintäkonserni Sanoman kilpailuasioista vastaavana juristina. Hän siirtyi elokuussa 2017 hissiyhtiö Koneeseen, jossa hän työskentelee nimikkeellä *Head of Global Compliance* vastuualueenaan yhtiön eettinen ohjesääntö maailmanlaajuisesti.

Maaliskuussa 2024 Aalto-yliopiston kauppakorkeakoulu nimitti Innes-Stubbin yritysjuridiikan johtavaksi työelämäasiantuntijaksi hänen irtisanouduttua tehtävästään Koneella. Hän aloitti osa-aikaisessa tehtävässään 1. syyskuuta 2024 ja opettaa muun muassa yritysjuridiikan valinnaisia maisteritason kursseja.

Innes-Stubb nimitettiin syksyllä 2024 Pelastakaa Lapset -järjestön kunniapuheenjohtajaksi.

## Perhe
Innes tapasi Alexander Stubbin College of Europe -yliopistossa Bruggessa vuonna 1994 opiskellessaan eurooppaoikeutta ja Stubb maisterintutkintoa EU-asioihin keskittyen. Pari kihlautui vuonna 1997 ja meni naimisiin vuonna 1998. Parilla on kaksi aikuista lasta (s. 2001 ja 2004). 
## Kunnianosoituksia
*  Suomen Valkoisen Ruusun ritarikunnan suurristi (Suomi, 2024)
*  Kuninkaallisen Pohjantähden ritarikunnan suurristi (Ruotsi, 2024)
*  Kuninkaallisen ansioritarikunnan suurristi (Norja, 2024)
*  Marianmaan ristin ritarikunnan 1. luokka (Viro, 2024)
*  Dannebrogin ritarikunnan suurristi (Tanska, 2025)
*  Kolmen Tähden ritarikunnan suurristi (Latvia, 2025)
*  Ruhtinatar Olgan ritarikunnan 1. luokka (Ukraina, 2025)
*  Islannin Haukan ritarikunnan suurristi (Islanti, 2025)

## Lähteet

## Aiheesta muualla

* Presidentti.fi: Suzanne Innes-Stubb
Charles Stanley (pastori)

**Charles Frazier Stanley** (25. syyskuuta 1932 Dry Fork, Virginia – 18. huhtikuuta 2023 Atlanta, Georgia) oli yhdysvaltalainen baptistipastori ja kirjailija. Stanley oli In Touch Ministriesin perustaja ja puheenjohtaja sekä First Baptist Churchin johtava pastori yli 40 vuoden ajan. Stanley kirjoitti yli 60 kirjaa, joista monet olivat best seller-listoilla. Stanley isännöi useita televisio-ohjelmia, joista tunnetuin oli *[[In Touch With Charles Stanley]]*. Stanley on nimetty Nation Religious Broadcastersin Hall of Fameen. 

## Varhainen elämä ja koulutus
Charles Stanley syntyi vuonna 1932 Charles ja Rebecca Stanleyn ainoana lapsena. Stanleyn isä kuoli 29-vuotiaana Charlesin ollessa 9 kuukautta vanha. 14-vuotiaana Stanley päätti ryhtyä sananjulistajaksi isänsä ja isoisänsä tavoin. Stanley suoritti jumaluusopin kandidaatin tutkinnon Southwestern Baptist Theological Seminaryssa. Myöhemmin hän suoritti teologian maisterin ja tohtorin tukinnon Luther Rice Seminaryssa.

## Ura pastorina
Charles Stanley vihittiin papiksi 19. elokuuta 1956 Moffett Memorialin baptistikirkossa Virginian Danvillessa. Stanley palveli useiden kirkkojen pastorina ennen kuin hänestä tuli vuonna 1971 Atlantan First Baptist Churchin johtava pastori. Stanley toimi pastorina Pohjois-Carolinassa, Ohiossa ja Floridassa.

Vuonna 1972 Stanley perusti *The Chapel Hour*-radio-ohjelman Atlantan radiokanavilla. Vuonna 1978 ohjelma sisällytettiin Christian Broadcasting Networkin ohjelmistoon ja ohjelmasta kasvoi valtakunnallinen ohjelma. Vuonna 1982 perustettiin radiotyötä johtava In Touch Ministries. Vuonna 1988 Stanley valittiin National Religious Broadcastersin Hall of Fameen. Vuosina 1984–1986 Stanley toimi Eteläisen baptistikonvention puheenjohtajana. Vuonna 2006 Stanleyn ohjelmia käännettiin yli 100 kielelle.

## Yksityiselämä
Vuonna 1955 Charles Stanley meni naimisiin Anna Margaret Johnsonin kanssa. Heillä on kaksi lasta: Andy ja Becky. Avioliitto päättyi vuonna 2000.

## Lähteet
Hamad ibn Muhammad al-Šarqi

Šeikki **Hamad ibn Muhammad al-Šarqi** (; s. 25. syyskuuta 1948) on Fujairan emiiri ja Arabiemiraattien korkeimman neuvoston jäsen vuodesta 1974.

Hamad opiskeli Fujairan ensimmäisessä koulussa, ja lähti Englantiin vuonna 1967. Hän opiskeli London Collegessa ja Sandhurstin kuninkaallisessa sotakorkeakoulussa. Hänestä tuli Fujairan kruununprinssi, jolla oli monia tehtäviä sekä omassa emiraatissaan että vuonna 1971 perustettujen Yhdistyneiden arabiemiirikuntien hallinnossa. 

Isänsä Muhammad ibn Hamad ibn Abdullah al-Šarqin kuoltua vuonna 1974 Hamad nousi emiiriksi. Hän on kehittänyt emiraattiaan etenkin matkailukohteena, ja houkutelluit sinne ulkomaisia investointeja.  

## Lähteet
T. D. Jakes

**Thomas Dexter Jakes** (9. kesäkuuta 1957 South Charleston, Länsi-Virginia) on yhdysvaltalainen pastori, kirjailija ja elokuvantekijä. Jakes on Dallasissa toimivan tunnustuskuntiin sitoutumattoman The Potter's House-kirkon pastori. Jakesin saarnat käsittelevät erityisesti naisten sekä yksinäisten kristittyjen kysymyksiä. Jakesin saarnat ovat levityksessä muun maussa valtakunnallisten televiso-ohjelmien, suoratoistoläehtysten ja mobiilisovelluksen kautta. 

## Varhainen elämä ja koulutus
T. D. Jakes syntyi vuonna 1957 yrittäjä Ernest Jakesin ja opetaja Odith Jakesin perheeseen nuorimpana lapsena. Jakesin isä kuoli vuonna 1973. Vuonna 1976 Jakes piti ensimmäisen saarnansa ja hänet vihittiin papiksi vuonna 1979. Vuonna 1985 Jakes suoritti kandidaatin tutkinnon Friends International Christian Universityssä. Vuonna 1990 Jakes suoritti maisterin tutkinnon raamatuntutkimuksessa ja tohtorin tutkinnon vuonna 1995.

## Ura pastorina
Vuonna 1980 Jakes perusti Faith Church-kirkon Länsi-Virginian Montgomeryyn. Jakes työskenteli samanaikaisesti Union Carbidesa. Vuonna 1987 Jakes nimitettiin piispaksi. Vuonna 1992 Jakes piti ensimmäisen kerran naisten tuskaa käsittelevä *Thou Art Loosed*-sarnan. Vuonna 1993 Jakes käynnisti viikottaisen televisiolähetyksen Trinity Broadcasting Networkissa. Vuonna 1994 hänen lähetyksensä alkoivat Black Entertainment Television-kanavalla. Samana vuonna hän aloitti ManPower-konferenssin.

Vuonna 1996 Jakesin seurakunta muutti Dallasiin. The Potter’s Housen ensimmäinen jumalanpalvelus keräsi yli 2&nbsp;000 ihmistä. Tämän jälkeen jäsenmäärä on kasvanut yli 30&nbsp;000 jäseneen. Vuonna 1998 Jakes perusti Metroplex Economic Development Corporationin. Vuonna 2001 *[[Time]]* ja *[[CNN]]* valitsivat Jakesin yhdysvaltain parhaaksi saarnaajaksi. Vuonna 2009 Jakes piti aamujumalanpalveluksen ennen Barack Obaman virkaanastujaisia.

## Yksityiselämä
Jakes tapasi vaimonsa Serita Ann Jamesonin toimiessaan vierailevana puhujana. T. D. ja Serita menivät naimisiin vuonna 1981. Jakesit asuvat Dallasissa ja heillä on viisi lasta.

## Lähteet
Bentsodiatsepiinivieroitusoireyhtymä

**Bentsodiatsepiinivieroitusoireyhtymä** on bentsodiatsepiinien käytön jälkeisten vieroitusoireiden kokonaisuus, joka ilmenee bentsodiatsepiiniriippuvaisella henkilöllä.

Bentsodiatsepiinit voivat aiheuttaa myös määrättyinä annoksina käytettyinä vieroitusoireita, joita voidaan lievittää annoskoon asteittaisella pienentämisellä. Lyhytvaikutteiset bentsodiatsepiinit aiheuttavat vieroitusoireiden nopeamman ilmenemisen. Tyypillisiä vieroitusoireita ovat ahdistuneisuus, unihäiriöt, ärtyneisyys, paniikkikohtaukset, vapina, hikoilu, keskittymisvaikeudet, pahoinvointi, sydämentykytykset, lihaskivut ja päänsärky. Myös näköhäiriöt, aistiyliherkkyys, lihasnykäykset, hyperventilointi ja masennus ovat mahdollisia. Suuria annoksia pitkään nauttineilla on esiintynyt vakavampia oireita, kuten kouristuskohtauksia, psykoottisia reaktioita ja delirium.

Yleensä bentsodiatsepiinien vieroitusoireet ovat lyhytaikaisia. Pitkittynyt bentsodiatsepiinivieroitusoireyhtymä kehittyy noin 10–25 %:lle henkilöistä, jotka ovat käyttäneet bentsodiatsepiineja pitkällä ajanjaksolla. Tällöin oireet voivat ilmetä aaltoillen kuukausien, harvoin yli vuoden ajanjaksolla. Alkoholiriippuvuus voi lisätä riskiä bentsodiatsepiiniriippuvuuden kehittymiseen. 

Vieroitusoireiden välttämiseksi tehokkain tapa on annoskokojen asteittainen pienentäminen viikkojen tai kuukausien mittaan. Koska vieroitusoireet ovat pahimmillaan vaarallisia, on tämä turvallisinta toteuttaa lääkärin ohjeita seuraten. Yleensä annoksia pienennetään pitkävaikutteisella bentsodiatsepiini diatsepaamilla. Suunnitelma annosten supistamiseksi laaditaan kuitenkin yksilöllisten olosuhteiden mukaan. Vieroitusoireita voi ilmetä annosten vähentämisen aikanakin. Henkistä tuskaisuutta vieroittautumisen aikana saatetaan pyrkiä lievittämään esimerkiksi kognitiivisella käyttäytymisterapialla, mindfulness-menetelmillä ja liikunnalla.

## Lähteet
Hupsis (albumi)

**Hupsis** on suomalaisen laulaja-lauluntekijä Been debyyttialbumi, joka julkaistiin 15. syyskuuta 2023 Sony Musicin kautta.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Ljudmila Belousova

**Ljudmila Jevgenjevna Belousova** (; 22. marraskuuta 1935 Ulyanovsk, Neuvostoliitto  – 26. syyskuuta 2017) oli Neuvostoliittoa edustanut Neuvostoliiton ja Venäjän pariluistelija. Kumppaninsa ja aviomiehensä Oleg Protopopovin kanssa hän oli kaksinkertainen olympiavoittaja (1964, 1968) ja nelinkertainen maailmanmestari (1965–1968). Vuonna 1979 pariskunta loikkasi Sveitsiin ja heistä tuli Sveitsin kansalaisia ​​vuonna 1995. He jatkoivat luistelua jäänäytöksissä ja näyttelyissä 70-vuotiaaksi asti.

## Lähteet
Oppeid

**Oppeid** on taajama Hamarøyn kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,7 neliökilometriä ja asukasluku 536 vuonna 2022.
## Lähteet
Grace Van Patten

**Grace Van Patten** (s. 21. marraskuuta 1996 New York) on yhdysvaltalainen näyttelijä ja malli. Hänet tunnetaan muun muassa roolistaan Lucy Albrightina televisiosarjassa *[[Tell Me Lies (televisiosarja)|Tell Me Lies]]* (2022).

## Elämäkerta
Van Patten syntyi New Yorkissa. Hän on ohjaaja Tim Van Pattenin tytär ja näyttelijöiden Joyce Van Pattenin ja Dick Van Pattenin veljentytär.

## Filmografia

## Lähteet

## Aiheesta muualla

* gracevanpatten.org
*
Hamarøyn kirkko

**Hamarøyn kirkko** () on Hamarøyn kunnassa Norjassa sijaitseva betoninen kirkko vuodelta 1974. Sen suunnitteli arkkitehti Nils Toft. Kirkossa on noin 400 istumapaikkaa. Samalla paikalla on sijainnut kirkko ainakin 1660-luvulta saakka. Nykyinen kirkko rakennettiin vuonna 1969 tulipalossa tuhoutuneen 1880-luvulta peräisin olleen kirkon tilalle.
## Lähteet

## Aiheesta muualla
Alveda King

**Alveda Celeste King** (22. tammikuuta 1951 Atlanta, Georgia) on yhdysvaltalainen kansalaisaktivisti, kirjailija ja poliitkko. King on Georgian edustajainhuoneen entinen edustaja (1979–1982), kirjailija ja sisällöntuottaja Fox News Channelilla. King on tullut tunnetuksi Pro life-aktivistina, minkä lisäksi hän toiminut kouluttajana ja Newsmaxin palveluksessa. King on Martin Luther Kingin veljentytär. 

King on toiminut konservatiivisen Alexis de Tocqueville Institutionin vanhempana tutkijana. King on kirjoittanut useita kirjoja, tuottanut musiikkia ja videoita. King on toiminut muun muassa Silent No More Awareness Campaignin, Coalition of African American Pastorsin ja Judeo-Christian Coalition for Constitutional Restorationin hallituksessa.

## Lähteet
Tranøyn majakka

**Tranøyn majakka** () on Hamarøyn kunnassa Nordlandin läänissä Norjassa sijaitseva majakka. Se perustettiin vuonna 1864, automatisoitiin 1986 ja jätettiin miehittämättömäksi 1991.
## Lähteet

## Aiheesta muualla
Sagfjordin kirkko

**Sagfjordin kirkko** () on Hamarøyn kunnassa Norjassa sijaitseva puukirkko vuodelta 1775. Sen suunnitteli arkkitehti S. Mathisen. Kirkossa on noin 130 istumapaikkaa. Rakennus sijaitsi alun perin eri paikalla ja siirrettiin nykyiselle paikalleen vuonna 1885. Samalla sen ulkonäkö muuttui hieman.
## Lähteet

## Aiheesta muualla
Ikhšididit

**Ikhšididit** (935–969) () olivat abbasidien orjasotilaiden perustama lyhytikäinen dynastia Egyptissä. Fatimidit kukistivat heidät ja perustivat kalifaattinsa, joka kesti vuoteen 1171. Ikhšididit olivat muodollisesti abbasidien vasalleja.  Dynastian nimi tulee Iranin kielen hallitsijaa tarkoittavasta sanasta, jonka otti käyttöön dynastian perustanut turkkilainen kenraali.

## Lähteet
* 

### Viitteet
Johnnie Moore

**Johnnie Moore** (s. 1983) on yhdysvaltalainen puhuja, viestintäasiantuntija ja kirjailija. Moore on tullut tunnetuksi eräänä Valkoisen talon vakiovieraana. Moore on tullut tunnetuksi vainottujen kristittyjen puolustajana ja ISIS:in uhan tunnistajana. Moore omistaa kristillisille järjestöille PR-toimintaa tekevän KAIROS Companyn. 

*Newsmax* nimesi Mooren 100 vaikuttavimman evankelisen joukkoon Yhdysvalloissa vuonna 2017.

## Ura
Moore on toiminut aikaisemmin Liberty Universityn kampuspastorina ja varapresidenttinä. Tämän jälkkeen hän on toiminut United Artists Media Groupin henkilöstöpäällikkönä sekä uskonnollisesta sisällöstä vastaavana varapääjohtajana. Moore on puolustanut uskonnonvapautta Lähi-idässä ja saanut Simon Wiesenthal Centerin kunniamitalin.

## Yhteiskunnallinen vaikuttaminen
Moore on toiminut The Congress of Christian Leaders-järjestön puheenjohtajana. Moore on valittu kahdesti Yhydsvaltain kansainvälisen uskonnonvapauden toimikuntaan. Moore on toiminut tehtävässä sekä Trumpin että Bidenin hallinnon aikaan.

## Lähteet
Per Knutsen

**Per Knutsen** (4. elokuuta 1951 Hamarøy – 19. elokuuta 2022 Bergen) oli norjalainen kirjailija. Hänen esikoisteoksensa, lastenkirja *Gutten og ørna* ilmestyi vuonna 1976. Hän kirjoitti paitsi lasten- ja nuortenkirjoja, myös muun muassa rikosromaaneja ja näytelmiä. Kaksi hänen kirjoistaan (*Gutten som ikke kunne fly* ja *Svart Cayal*) on filmatisoitu.

Knutsen kuoli pitkäaikaiseen sairauteen elokuussa 2022.
## Bibliografia
### Lasten- ja nuortenkirjat
* *Gutten og ørna* (1976)
* *Du må plante flere blomster, Lina-Liv* (1977)
* *Jeg vil ikke* (1978)
* *Utpå Vestfjorden seiler mi skute* (1980)
* *Gull og sølv* (1982)
* *Trilofytten* (1984)
* *Svart Cayal* (1988)
* *Svømmersken* (1994)
* *Rått parti* (1995)
* *Supergutt* (1996)
* *Jentekrigen* (1998)
* *Vil du ha meg?* (2000)
* *Hilsen en som elsker deg* (2003)
* *Kyss med ketchup* (2007)
* *Jobb for tøffe gutter* (2013)
### Aikuisten romaanit
* *Mordere* (1984)
* *Fiskerens datter* (1986)
* *Gutten som kunne fly* (1988)
* *Høytrykk* (1997)
* *Å salte et hjerte* (2001)
* *Hitlers tunge* (2002)
* *Frøken Markussens rykte* (2004)
* *Utakk* (2006)
* *Gamle menns elskov* (2010)
* *Broren til Hugo* (2016)
* *Nakken vil ikke bøye seg* (2021)
### Näytelmät
* *Edel har fest* (1989)
* *Er du naken?* (1991)
* *En dannet kvinne* (1992)
## Lähteet

## Aiheesta muualla
Knutsen

**Knutsen** on seuraavien norjalaisten henkilöiden sukunimi:

* Espen Knutsen (s. 1972), jääkiekkoilija
* Per Knutsen (1951–2022), kirjailija
* Tormod Knutsen (1932–2021), yhdistetyn hiihtäjä

* Knutsen, laulaja Øystein Dolmenin alter ego yhtyeessä Knutsen & Ludvigsen

## Katso myös
* Knudsen
Sigurd Johan Normann

**Sigurd Johan Normann** (22. elokuuta 1879 Hamarøy – 4. joulukuuta 1939 Tromssa) oli norjalainen teologi ja Hålogalandin hiippakunnan piispa vuosina 1937–1939. Hän väitteli teologian tohtoriksi 1935 aiheenaan Martti Luther. Normann myös julkaisi useita kansantajuisia tietokirjoja Lutherista.
## Lähteet
David Green

**David Green** (13. marraskuuta 1941 Emporia, Kansas) on yhdysvaltalainen liikemies, miljardööri ja Hobby Lobbyn perustaja. Yrityksellä on lähes 600 myymälää Yhdysvalloista, jotka on tunnettu kiinniolostaan sunnuntaisin. 

David Green on köyhästä taustasta kotoisin olevan saarnaajan poika. Green avasi ensimmäisen liikkeensä vuonna 1970 600 dollarin lainalla. Liiketoiminta on kasvanut vuosien varrella yli 970 myymälään, joiden arvioitu liikevaihto on 7,9 miljardia dollaria. Green tunnetaan hartaana kristittynä, joka työskentelee kuutena päivänä viikossa.

Green toimii lahjoittajana He Gets Us-kampanjassa, jonka tarkoituksena on edistää kristinuskon sanomaa. Green on kertonut aikovansa antaa 90 prosenttia omaisuudestaan hyväntekeväisyyteen ja loput perheelleen. *Newsmax* nimesi Greenin 100 vaikuttavimman evankelisen joukkoon Yhdysvalloissa vuonna 2017.

## Lähteet
Murray Barr

**Murray Llewellyn Barr** OC FRS (20. kesäkuuta 1908 Belmont, Ontario – 4. toukokuuta 1995 London, Ontario) oli kanadalainen neuroanatomi ja sytogeneetikko. Hän löysi jatko-opiskelija E. G. Bertramin kanssa vuonna 1948 Barrin kappaleeksi nimetyn sukupuolikromatiinin, joka muodostuu X-kromosomin inaktivoituessa.

Barr väitteli lääketieteen tohtoriksi Länsi-Ontarion yliopistosta vuonna 1933 ja suoritti vielä Master of Science -tutkinnon vuonna 1938. Tutkimustyönsä ohella hän opetti neuroanatomiaa yliopiston lääketieteellisessä tiedekunnassa.

Barr äänestettiin Royal Societyn jäseneksi vuonna 1972. Hänelle on myönnetty Officer of the Order of Canada -kunniamerkki.

## Lähteet
Hamsunsenteret

**Hamsunsenteret** on kirjailija Knut Hamsunille omistettu vuonna 2009 avattu museo Hamarøyn kunnassa Norjassa. Hamarøyssä sijaitsevat Hamsunin lapsuudenkoti ja Skogheimin kartano, jossa hän asui vaimonsa Marie Hamsunin kanssa vuosina 1911–1917.
## Lähteet

## Aiheesta muualla
* Museon verkkosivut
Keltavatsamonarkki

**Keltavatsamonarkki** (*Chelidorhynx hypoxanthus*) on sieppomonarkkeihin kuuluva lintulaji. Lajia tavataan Etelä- ja Kaakkois-Aasiassa.

## Koko ja ulkonäkö
Keltavatsamonarkki kasvaa noin 13 cm pitkäksi. Sukupuolet muistuttavat enimmäkseen toisiaan ulkonäöltään. Lajin pää on keltainen ja päälaki vihreä. Silmiä ympäröi laaja naamio, joka on koiraalla musta ja naaraalla tumman ruskea. Keltavatsamonarkin selkä ja siivet ovat harmahtavan vihreät ja siivissä on ohut valkoinen juova. Viuhkamainen pyrstö on musta ja valkokärkinen. Linnun rinta ja vatsa ovat keltaiset.

## Levinneisyys ja elintavat
Keltavatsamonarkin levinneisyysalue ulottuu Pakistanista Kiinan länsiosien kautta Thaimaahan. Lajin elinympäristöä ovat lehti- ja sekametsät 2&nbsp;400–4&nbsp;000 metrin korkeudella merenpinnasta. Talvisin se elää alempana. Keltavatsamonarkki liikkuu yksin tai pareittain erityisesti vesialueiden läheisyydessä. Varsinkin talvella se liittyy sekaparviin yhdessä muiden lintujen kanssa. Keltavatsamonarkin ravintoa ovat hyönteiset.

## Lähteet
Maastohiihdon Suomen Cup 2023–2024

**[[Maastohiihdon Suomen Cup]]in kausi 2023–2024** oli kilpailusarjan 13. kausi. Se alkoi Sotkamon Vuokatista 4. marraskuuta 2023 ja päättyi Rovaniemelle 7. huhtikuuta 2024. 

## Kilpailut






### Miehet

#### Viestit

### Naiset

#### Viestit

## Pisteet
Pisteitä jaetaan jokaisen kilpailun 30 parhaalle oheisen taulukon perusteella. Viestikilpailuissa seuroille jaetaan kaksinkertaiset pisteet.

### Tulokset

#### Miehet
##### Henkilökohtaiset kilpailut
Tulokset

##### Viestit
Tulokset

#### Naiset
##### Henkilökohtaiset kilpailut
Tulokset

##### Viestit
Tulokset

## Palkintorahat
Palkintorahoja maksetaan kaudella 2023–2024 yhteensä 70 000 €. SM-kilpailuista ei jaeta osakilpailukohtaisia palkintoja. Viestikilpailujen palkinnot jaetaan seuroille. Palkinnot jaetaan oheisen taulukon perusteella.

*Taulukossa lyhenne HK tarkoittaa henkilökohtaisia kilpailuja.*

## Televisiointi
Suomen Cupin kaikki kilpailut televisioidaan Ylen ja Viaplayn kanavilla.

## Lähteet
* Suomen Cupin 2023-24 ohjelma ja faktat 
* Kilpailusäännöt kaudella 2023-2024 
* Keski-Suomen Hiihto ry: Hiihtoseurojen lyhenteet 

### Viitteet
Steve Green

**Steve Green** (s. 1964) on yhdysvaltalainen liikemies, puhuja ja hyväntekijä. Green on toiminut Hobby Lobby-ketjun puheenjohtajana vuodesta 2004 lähtien. Ketjulla on yli 900 myymälää 48 osavaltiossa. Steve Green on tullut tunnetuksi muun muassa Museum of the Biblen perustamisesta Washington D.C.:hen. 

Green on Gordon-Conwell Theological Seminaryn ja Mid-America Christian Universityn kunniatohtori. Green on myös Museum of the Biblen puheenjohtaja. Museo avattiin marraskuussa 2017. Green on kirjoittanut neljä kirjaa: *Faith in America* (2011), *The Bible in America* (2013), *This Dangerous Book* (2017) ja *This Beautiful Book* (2019).

Green asuu vaimonsa Jackien kanssa Oklahoma Cityssa. Hiedän perheeseen kuuluu kuusi alsta. Greenit ovat aktiivisesti mukana paikallisessa seurakunnassa sekä monien kristillisten järjestöjen toiminnassa. *Newsmax* nimesi Greenin 100 vaikuttavimman evankelisen joukkoon Yhdysvalloissa vuonna 2017.

## Lähteet
Jaakko Merisalo

**Jaakko Merisalo** (5. marraskuuta 1878 Laihia – 28. kesäkuuta 1950 Kymi) oli suomalainen kanttori-urkuri, kuoron- ja soittokunnanjohtaja ja säveltäjä.

Merisalo kävi kanttori-urkurikoulun vuonna 1900, ja hän opiskeli Helsingin musiikkiopistossa 1904 ja 1905. Hän toimi vt. urkurina Teuvalla 1900–1902, kanttori-urkurina Asikkalassa 1902–1909 ja Kymin seurakunnan kanttori-urkurina vuodesta 1909 alkaen.

Merisalo oli Kymin seurakunnan kirkonisännöitsijänä vuodesta 1911 ja Karhulan VPK:n soittokunnan johtajana 1910–1916, Kymin Työväenyhdistyksen soittokunnan johtajana ja Kymin suojeluskunnan soittokunnan johtajana 1919–1925. Asikkalan Nuorisoseuran esimiehenä Merisalo oli 1906–1907 ja Kymin Nuorisoseuran esimiehenä 1915–1916. Vuodesta 1919 alkaen Merisalo oli Kymin seurakunnan kirkkohallinnon jäsenenä ja sihteerinä. Hän toimi myös laulu- ja soittokuntien johtajana ja oli useiden laulu- ja soittojuhlien yleisjohtajana. Merisalo oli Kymen Työväen Näyttämöllä säestäjänä ja orkesterin johtajana ja toimi Kymin työväenopiston sekakuoron johtajana. Merisalo sävelsi muun muassa "Kymenlaakson laulu" -maakuntalaulun. Merisalo oli Suomen Kanttoriurkuriyhdistyksen kunniajäsenenä vuodesta 1932, ja hän sai director cantus -arvonimen vuonna 1919.

## Sävellyksiä
* "Kymenlaakson laulu" ("Miss’ kohisten virtaa suuret veet’..."), sanoittanut Jalo Sirola.
* "Isoisän valssi", sov. Pertti Jalonen.

## Lähteet
Ted Baehr

**Millars Robert E. Theodore "Ted" Baehr** (s. 1946 New York City) on yhdysvaltalainen mediakriitikko. Baehr toimii Christian Film & Television Commissionin puheenjohtajana sekä *[[Movieguide]]*-lehden kustantajana. Lehti arvioi elokuvia ja muita viihdemuotoja kristillisestä näkökulmasta. Baehr on kristillisten perheystävällisten Hollywood-elokuvien puolestapuhuja. Baehr on palkiittu viidellä Angel Awards-palkinnolla. 

Baehr on kirjoittanut lukuisia kirjoja, kuten *Culture-Wise Family* ja *Getting the Word Out*. Baehr on toiminut järjestön puheenjohtajana, joka tuotti *The Chronicles of Narnia: The Lion, the Witch and the Wardroben*. Baehr on ollut vieraileva esiintyjä muun muassa *[[Oprah]]issa*, *[[Hannity]]ssa* ja *[[Colmes]]issa*.

*Newsmax* nimesi Baehrin 100 vaikuttavimman evankelisen joukkoon Yhdysvalloissa vuonna 2017.

## Lähteet
Ralph Reed

**Ralph Eugene Reed Jr.** (24. kesäkuuta 1963) on yhdysvaltalainen poliittinen vaikuttaja, konsultti ja edunvalvoja. Reed tunnetaan parhaiten kristillisen koalition ensimmäisenä johtajana 1990-luvulla. Reed on perustanut yleishyödyllisen Faith and Freedom Coalition-järjestön, joka on toiminut teekutsuliikkeen ja evankelisten äänestäjien välillä. 

*Newsmax* nimesi Reedin 100 vaikuttavimman evankelisen joukkoon Yhdysvalloissa vuonna 2017.

## Ura
Reed on toiminut George W. Bushin ja Dick Cheneyn kampanjoiden vanhempana neuvonantajana vuosina 2000 ja 2004. Reed toimi Georgian republikaanien puheenjohtajana ja johti GOP:n historiansa suurimpaan voittoon saavuttamalla ensimmäisen republikaanikuvernöörin ja kolmannen senaattorin paikat. Reed on toiminut puheenjohtajana ja toimitusjohtajana Century Strategies PR-toimistossa. Vuosian 1989–1997 Reed rakensi kristillisestä koalitiosta yhden poliittisen historian tehokkaimmista edunvalvontajärjestöistä. Reed on kirjoittanut kuusi kirjaa.

## Lähteet
Hugo von Seeliger

**Hugo Hans von Seeliger** (23. syyskuuta 1849 Biala – 2. joulukuuta 1924 München, Saksa) oli saksalainen tähtitieteilijä. Hän oli vuodesta 1882 tähtitieteen professori ja Münchenin observatorion johtaja. Hän tutki muun muassa kaksoistähtiä, tähtiryhmiä, astronomista optiikkaa ja tähtien jakautumista eri osiin avaruutta ja julkaisi niiltä aloilta pitkän sarjan teoksia.

## Lähteet

## Aiheesta muualla
Lääkeaineiden yleisnimet

**Lääkeaineiden yleisnimet** eli **INN-nimet** on Maailman terveysjärjestön (WHO) ohjelma lääkeaineiden yleisnimien muodostamiseen. Lääkeaineen INN-nimi tulee englanninkielestä (*Recommended International Nonproprietary Names for Pharmaceutical Substances*). Lääkeaineiden yleisnimet ovat olleet käytössä jo yli 60 vuotta ja suositeltuja yleisnimiä on jo noin 10700. Nimiluetteloa päivitetään tarvittaessa. INN-nimiä käytetään tavallisesti lääkevalmisteiden pakkausselosteissa, farmakopeoissa, lääkkeitä käsittelevässä kirjallisuudessa sekä tullinimikeluetteloissa.

## Viitteet

## Aiheesta muualla
* Lääkealan turvallisuus- ja kehittämiskeskus Fimea: Luettelo Maailman terveysjärjestön (WHO) suosittelemista lääkeaineiden yleisnimistä (INN)
* Lääkealan turvallisuus- ja kehittämiskeskus Fimea: Lääkeaineiden yleisnimet (INN-nimet) 2.6.2023  (pdf)
* World Health Organization (WHO): International Nonproprietary Names Programme and Classification of Medical Products, International Nonproprietary Names (INN)
George Claridge Druce

**George Claridge Druce**  (23. toukokuuta 1850 Cosgrove, Northamptonshire – 29. helmikuuta 1932 Oxford) oli brittiläinen apteekkari ja kasvitieteilijä.  Hän osallistui useiden Britannian kreivikuntien kasvioiden kokoamiseen, ja keräsi itselleen  200&nbsp;000 näytteen kasvikokoelman.

Drucen auktorilyhenne kasvitieteilijänä on **Druce**.

## Lähteet

## Aiheesta muualla
*
Bahrainin ritarikunta

**Bahrainin ritarikunta** () on bahrainilainen ritarikunta, joka on perustettu vuonna 1977 emiiri Isa ibn Salman Al Khalifan käskystä. Sitä myönnetään tunnustuksena valtion hyväksi tehdyistä ansioista niin sotilas- kuin siviilihenkilöillekin.

Ritarikunta on jaettu viiteen luokkaa:

*  I luokka
*  II luokka
*  III luokka
*  IV luokka
*  V luokka

## Lähteet
Rašid ibn Ahmad al-Mu’alla

Šeikki **Rašid ibn Ahmad al-Mu’alla** (; 1932–2009) oli Umm al-Qaiwainin emiiri ja Arabiemiraattien korkeimman neuvoston jäsen vuodesta 1981.

Rašid nousi Umm al-Qaiwainin kruununprinssiksi 1968 ja isänsä Ahmad ibn Rašid al-Mu’allan kuoleman jälkeen emiiriksi vuonna 1981. Hän allekirjoitti Arabiemiraattien perustavan liittosopimuksen isänsä puolesta vuonna 1971.

## Lähteet
Apple M2

**Apple M2** on sarja Applen julkaisemia ARM-arkkitehtuuriin pohjautuvia järjestelmäpiirejä, joita käytetään yhtiön valmistamissa Mac-tietokoneissa ja iPad-tablettitietokoneissa. Sarja on Applen tietokoneille suunnattujen järejstelmäpiirien toinen sukupolvi, korvaten aikaisemman sukupolven M1-järjestelmäpiirin.

Ensimmäinen Apple M2 julkaistiin 24. kesäkuuta. 2022 Applen WWDC-tapahtumassa, jossa julkaistiin myös piiriä käyttävät MacBook Air- ja MacBook Pro -kannettavat tietokoneet. M2 on valmistettu 5 nm valmistustekniikalla, jonka ansiosta sirussa on noin 20 miljardia transistoria, mikä on 25&nbsp;% enemmän  verrattuna aikaisemman sukupolven M1-siruun. Tammikuussa 2023 julkaistiin ammattilaisille suunnatut tehokkaammat **M2 Pro** ja **M2 Max** -piirit. M2 Max on suurempitehoisempi versio M2 Pro -mallista. Apple julkaisi kesäkuussa 2023 **M2 Ultra** -piirin, joka on kaksi M2 Max -piiriä yhdessä paketissa.

## Ominaisuudet

### Suoritin
M2 sisältää neljä "Avalanche"-suorituskyky-ydintä ja nelä energiatehokasta "Blizzard"-tehokkuusydintä. Suorituskyky-ytimissä on 192&nbsp;kt L1-käskyvälimuistia ja 128&nbsp;kt L1-datavälimuistia sekä 16 Mt jaettua L2-välimuistia. Tehokkuusytimet sisältävät 128 kt L1-käskyvälimuistia ja 64&nbsp;kt L1-datavälimuistia sekä 4&nbsp;Mt jaettua L2-välimuistia. Siinä on myös 8&nbsp;Mt:n järjestelmätason välimuisti, joka on jaettu grafiikkasuorittimen kanssa. M2 Pro sisältää 10 tai 12 ydintä, M2 Max sisältää 12 ydintä ja M2 Ultra sisältää 24 ydintä.

### Gafiikkasuoritin
M2 sisältää Applen suunnittelman sisäisen 8- tai 10-ytimisen grafiikkasuorittimen (GPU), jonka suurin liukulukusuorituskyky (FP32) on noin 3,6 teraflopsia.

M2 Pro sisältää 16- tai 19-ytimisen GPU:n kun taas M2 Max sisältää 30- tai 38-ytimisen GPU:n. M2 Maxin suurin liukulukusuorituskyky (FP32) on noin 13,6 teraflopsia.

### Muisti

M2 käyttää LPDDR5 SDRAM -muistia yhtenäisessä muistiratkaisussa, jota kaikki suorittimen komponentit jakavat. Järjestelmä- ja RAM-piirit on asennettu yhteen järjestelmäpakettiin. Vaihtoehtoina on 8 Gt:n, 16 Gt:n ja 24 Gt:n muistikokoonpanot (Pro, Max ja Ultra -malleissa enemmän). Paketissa on 128-bittinen muistiväylä, jonka kaistanleveys on 100 Gt/s, ja M2 Pro, M2 Max ja M2 Ultra tarjoavat noin 200 Gt/s, 400 Gt/s ja 800 Gt/s kaistanleveydet vastaavasti.

### Muut ominaisuudet

M2 sisältää erillistä neuroverkkolaitteistoa 16-ytimisessä Neural Enginessä, joka pystyy suorittamaan 15,8 biljoonaa operaatiota sekunnissa. Muita komponentteja ovat kuvantunnistusprosessori, PCIe-tallennusohjain, Secure Enclave ja USB4-ohjain, joka sisältää Thunderbolt 3 -tuen (Mac minissä Thunderbolt 4). M2 Pro ja Max tukevat Thunderbolt 4:ää.

M2:n tukemat koodekit kattavat seuraavat: H.264, HEVC, Apple ProRes, VP9 ja JPEG.

## Lähteet

## Aiheesta muualla
Tehoreservi

**Tehoreservi** on käytäntö, jonka tarkoitus on turvata sähkön saanti Suomessa sellaisissa tilanteissa, joissa sähkön tarjonta ei riitä kattamaan sähkön kulutusta. 

Energiavirasto valitsee tehoreserviin joukon voimalaitoksia, jotka sitten varautuvat tuottamaan sähköä, kun siitä on pulaa. Tehoreservin avulla ei ole mahdollista hillitä sähkön hintojen nousua. Tehoreservi ei tule hätiin ennen kuin sähkö loppuu. Se on tarkoitettu viimeiseksi keinoksi ennen kiertäviä sähkökatkoja. 

Laitokset valitaan Energiaviraston järjestämän tarjouskilpailun perusteella vuodeksi kerrallaan. Valituille laitoksille maksetaan ylläpitokorvaus sekä hyvitetään mahdollisen käyttöönoton kustannukset. Tehoreservissä oleva laitos tulee kyetä ottamaan käyttöön talvikaudella 12 tunnin kuluessa käskystä ja kesällä yhden kuukauden kuluttua käskystä. Tehoreservilaitokset eivät voi osallistua markkinoille sopimuskauden aikana. 

Tehoreservijärjestelmä on ollut käytössä vuoden 2007 alusta. Sen perusteena on Laki sähköntuotannon ja -kulutuksen välistä tasapainoa varmistavasta tehoreservistä. 

Energiavirasto määrittää tarvittavan tehoreservin määrän, kilpailuttaa reservilaitokset, vahvistaa reservin ehdot sekä valvoo järjestelmän toimintaa ja lain noudattamista.  Fingrid Oyj tekee Energiaviraston valitsemien laitosten kanssa sopimuksen, huolehtii tehoreservin hallinnoinnista ja päättää laitosten käynnistämisestä.

Suomen tehoreserviä on tähän mennessä käytetty vain yhden kerran, 8. tammikuuta vuonna 2010, kun pakkanen nosti sähkönkulutusta koko pohjoismaisella markkina-alueella ja vesivarastot olivat vähissä, jolloin sähkön hinta nousi yli 1 000 euroon megawattitunnilta. Silloin  käynnistettiin kolmen tunnin aikana 190 megawattia tehoreserviä. Energiavirasto on määrittänyt Suomessa tarvittavaksi tehoreservin määräksi 600 MW. Kaudelle 1.11.2023 – 31.10.2024 Energiavirasto ei hankkinut  tehoreservikapasiteettia lainkaan, koska mm. Olkiluoto 3 -voimalan ansiosta sähköä arvioitiin riittävän muutenkin. 

Tyypillisesti tehoreservin laitokset ovat olleet käyttöikänsä päässä olevia laitoksia, jotka eivät ehkä pärjäisi markkinoilla, mutta voivat vielä varalaitoksena toimimalla saada pientä tuloa. Tehoreservissä ovat olleet esimerkiksi seuraavat voimalaitokset: Meri-Pori (440 MW), Naistenlahti 1 (129 MW) ja Kymijärvi KT (42 MW).  Jos tehoreservissä ollutta laitosta ei enää valita seuraavalle kaudelle, se usein poistetaan käytöstä tai puretaan.
## Lähteet
Ränniöljy

**Ränniöljy** () on nimitys ravintoloista, teurastamoista ja viemäreistä peräisin olevalle käytetylle ruokaöljylle, jota kerätään talteen ja kierrätetään Kiinassa.

Öljyn käyttö on terveydelle vaarallista, koska se sisältää karsinogeenejä ja myrkkyjä kuten alfatoksiineja ja bentso(e)pyreeneja. Lyhyt altistuminen ränniöljylle aiheuttaa yleensä ripulia ja oksentelua, kun taas pitkäaikaisemman käytön on epäilyty linkittyvän rasvamaksaan, hyperlipidemiaan ja syöpään.

## Historia ja tausta
Ensimmäinen varmennetty ränniöljytapaus lienee tapahtunut Taiwanissa vuonna 1985. Tapauksen johdosta aloitettu poliisitutkinta johti 22 henkilön pidättämiseen, joista osa sai 7 vuoden vankeustuomion.

Vuonna 2013 arvioitiin, että jopa 10 % Manner-Kiinassa käytetystä ruokaöljystä on ränniöljyä.

Ruokaöljy on erittäin kiinteä osa kiinalaista keittiötä ja sitä käytetään runsaasti etenkin katukeittiöissä.

Ränniöljyä hankitaan siten, että öljyn "kalastajat" keräävät öljyä joko ravintoloiden roskiksista tai suoraan viemäristä. Tämä tapahtuu usein yöaikaan kiinnijäämisen välttämiseksi. Tämän jälkeen se puhdistetaan "syömäkelpoiseksi" suodattamalla, keittämällä ja antamalla asettua. Öljyn kerääjät voivat ansaita jopa 10 000 yuania kuukaudessa, mikä on kiitettävä määrä rahaa Kiinassa.

## Yleisyys

### Manner-Kiinassa
Manner-Kiinassa ränniöljyn käyttö on yleistä ja yleisesti tiedossa oleva asia, josta usein myös vaietaan. Tärkein motivaatio on raha, ja ränniöljyn ympärillä pyörivässä liiketoiminnassa on isot voittomarginaalit. Ränniöljyn käyttö on kielletty lailla, mutta valvontaa vaikeuttavat Kiinan valtava pinta-ala sekä se, että katuruokaa myyvät yrittäjät toimivat usein sivutoimisesti ja epävirallisesti. Katukeittiöiden lisäksi myös suurtalouskeittiöiden, kuten yliopistojen ravintoloiden on todettu käyttäneen ränniöljyä. Ränniöljyn käytön lisäksi Kiinassa on vuosien saatossa ollut muitakin elintarviketurvallisuuteen liittyviä skandaaleja kuten vuoden 2008 maitojauheskandaali.

Vuonna 2017 Manner-Kiinassa alettiin kiristää mm. teurastamoiden ja ruokaöljyä valmistavien tehtaiden valvontaa ränniöljyongelman kitkemiseksi. Kiinassa öljyn käyttöön pyritty puuttumaan myös koventamalla tuomioita: vuonna 2014 yksi henkilö tuomittiin kuolemaan ja kaksi elinkautiseen vankeuteen ränniöljyn valmistamisesta.

Huolimatta viranomaisten yrityksistä kitkeä ränniöljyn käyttö 2010-luvulta alkaen, käytäntö on pysynyt yleisenä myös 2020-luvulle tultaessa.

### Taiwanissa
Yksi Taiwanin merkittävimmistä ränniöljytapauksista tuli julki vuonna 2014. Taiwanilainen liikemies Yeh Wen-hsiang keräsi öljyä ravintoloista ja nahkatehtailta, minkä jälkeen hän myi sitä ruokaöljynä. Hänelle luettiin syytteet 285 elintarviketurvallisuuden rikkomuksesta ja hänet tuomittiin 22 vuodeksi vankilaan vuonna 2017. Osa Yeh'n välittämämästä ränniöljystä päätyi mm. Ranskaan, Australiaan ja Yhdysvaltoihin suuntautuviin vientituotteisiin, mutta määrät jäivät tuntemattomiksi.

## Lähteet
Hiekkautaka

**Hiekkautaka** (*Otopharynx selenurus*) on kirjoahventen (Cichlidae) heimoon kuuluva kalalaji, joka elää kotoperäisenä Malawijärvessä. Sitä pidetään akvaariokalana.

## Koko ja ulkonäkö
Hiekkautaka kasvaa 12–17 senttimetrin mittaiseksi. Koiraat ovat naaraita kookkaampia ja lisäksi koirailla on hieman pidemmät evät.

## Levinneisyys ja elinympäristö
Hiekkautaka elää kotoperäisenä Malawijärvessä. Lajia tavataan koko järven alueelta, vaikkakin se on etelässä harvinainen. Kansainvälinen luonnonsuojeluliitto IUCN on luokitellut lajin puutteellisesti tunnetuksi. Hiekkautaka elää hiekkapohjalla 3–20 metrin syvyisessä vedessä.

## Lähteet